  Майя Бывальцева «Элькуновидение-2018» вожвылъяськонын Эгра ёрослэсь данзэ утьыны дасяське Ильяпи гуртысь Елизавета Лекомцева. Нылмурт куинетӥ арзэ ни покчи классъёсын дышетӥсь луыса ужа, Глазкарысь педагогикая кун институтын ӧнерезъя вылӥ тодон-валанъёс басьтэ. Кызьы вераз Елизавета ивортодэтъя «Удмуртия» агентстволы, крезьгурлы нимысьтыз дышетскемез ӧвӧл, но кырӟа пичи дырысеныз. Мон кырӟасько вить арескысен. Мыным туж ярало калык кырӟанъёс – удмуртъёсыз, ӟучьёсыз. Авторский но, мынам аслам кӧня ке кырӟанъёсы вань гожъямын Елизавета Лекомцева, «Элькуновидение-2018» вожвылъяськонэ пыриськисьУдмурт кырӟанъя вожвылъяськонын Елизавета Лекомцева Эгра ёросысь Сундур гуртысь Алексей Даниловлэсь «Сяськаяське гербер» кырӟанзэ быдэстоз. (Нялтас вераса, 2016-тӥ арын Владимир Князев солэн ик кырӟанэныз кыкетӥ инты басьтӥз). Кызьы мыным вераз Алексей Данилов, та кырӟанэз солэн кемалась вал ини. Али учыр тупаз, туж умой кырӟан, тыныд, пе, как раз тупалоз, ойдо, пе, эскертом «Элькуновидение» Елизавета Лекомцева, «Элькуновидение-2018» вожвылъяськонэ пыриськисьСцена вылэ потыны дӥськут кырӟасьлы Эграысь тодмо этнодизайнер Надежда Касаткина дася. «Мон солы лэзи кырӟан, кылъёссэ возьматӥ, со сразу, мон шоры учкыса, син азяз суредаз: мон, пе, адӟи, кыӵе кытын кулэ костюм. <…> Йырысен пыдозь – изьы но, пыдкук но малпамын ни», - вераз Елизавета Лекомцева. Солэн кылъёсызъя, «Элькуновидение» вожвылъяськонэ со выль кырӟасьёсын тодматскон, кужымзэ эскерон но ачиз конкурс сярысь рос-просгес тодон понна пыриське. Елизавета Лекомцева тау кариз Алексей Даниловлы крезьгурез гожтонэн герӟаськем вань ужпумъёсты ас вылаз басьтэмез понна. «Монэн королеваен кадь выро», - шуэ кырӟась. Ватсалом, нылмурт азьвыл но пӧртэм вожвылъяськонъёсы пыриськылӥз ни. Кылсярысь, Быдӟым Вормонлы сӥзем удмурт кырӟанъёсъя элькун конкурсын кыкетӥ инты басьтӥз, ӟуч кырӟанъя «Песенный каскад» вожвылъяськонын нырысетӥ луиз. Пинал дыръяз Эгра ёрослэн «Ӝужась кизилиос» конкурсаз нырысетӥ но кыкетӥ интыос басьтылӥз. Со сяна, «Чеберина» элькун вожвылъяськонын куинетӥ луиз но «Дыдыкай» ним басьтӥз.  Тегъёс: Лулчеберет Эгра Удмуртия удмуртъёс кырӟан Элькуновидение  